Aarhuus Stifts-Tidende, 1828-12-23
Uddragne af forskjellige Blade. At det første Felttog ikke bragte Russerne til Constantinopel, kan være ret behageligt for nogle Kabinetter, da baade Troen paa Russernes Almagt derved blev svækket og deres egen Rolighed uforstyrret. At den franske Expedition til Morea fik et heldigt Udfald, og at den udføres i Overeensstemmelse med Tractaten af 6te Julii, beviser en Harmonie imellem Frankrige og Engelland og forskaffer et politisk Holdingspunct. Man seer, at det er Kabinetternes Hensigt, at oppebie Begivenhedernes Gang og at de ikke ville forstyrre det heldige Udfald at dem, som kunde svare til deres Forventninger, ved at gribe ind i dem paa en afgjørende Maade. Den Rolighed som nu vil indtræffe, kan give Kabinetterne Tid til at forberede sig alvorligt paa Tilfælde, som i det mindste ere mulige, om endog et fredeligt Sindelag søger at bortfjerne dem. Disse Tilfælde ere en krigerigsk Beslutning fra engelsk Side, en Forbindelse imellem denne Magt og en anden paa Fastlandet, og den deraf følgende Nødvendighed for de øvrige Magter af første og anden Rang ligeledes at forene sig for, ikke at overlade deres egne Jnteresser til fremmed Afgjørelse. De Magter som beskytte. Civilisationen ville lettest og naturligst kunne forene sig; det er sikkert, at det meest oplyste og det redeligste Kabinet vil under de nærværende Omstændigheder faae de fleste Tilhængere. Saaledes vil Engelland, naar det forfølger Katholikerne i Jrland, derimod beskytter Tyrkerne, og Don Miguel, ligesom og Frankrige, naar det ikke kan befrie sig fra Jesuiternes Jndflydelse, finde uovervindelige Hindringer for at erholde den almindelige Tillid. Rusland derimod, som ved sin besværlige Krig i Orien, ten, hvorved den frasiger sig sin truende Stilling mod Fastlandet i det vestlige Europa, maa i samme Grad er holde en større Popularitet i det civiliserede Europa, som det ved sine Erobringer giver dets gamle Provindser tilbage til Civilisationen, hvorved det tillige forøger og sikkrer sin egen Styrke. Havde man tidligere indseet dette, tidligere grebet til energiske Forholdsregler, saaledes som Navarinoslaget og Moreatoget, saa havde man forebygget den russiske Krig og de politiske Forviklinger, som nu ere blevne saa betydelige. Maaskee det endnu ikke var for sildigt at benytte de sidste Øieblikke til en Regeneration af Orienten, oprette en ny Stat deri, hvorved man bedst vil kunne hæve Magternes Jalousie. Man holder i Almindelighed for, at det kun er Frygten for Ruslands Storhed som beskjæftiger Kabinetterne Allene Preussen synes ikke at deeltage i disse Bekymringer. Man skulde saaledes troe, at de fælleds Bekymringer maatte forene de øvrige Kabinetter, men ved nøiere Betragtning seer man snart, at disse Bekymringer antage et forskjelligt Physiognomie, eftersom de resp. Kabinetter see deres særskilte Jnteresser truede, hvorved deres Politi erholder en isoleret Caracteer, som gjør det vanskeligt at tilveiebringe en fælleds og forenet Virksomhed. Det frie Grækenlands Sømagt, Russernes Overvægt paa Sortehavet, den nordiske Kæmpemagts Udbredelse mod Syden. disse Grunde forklare Engellands Bekymringer, og tillige den geniale Cannings politiske System, som søgte at holde Rusland i Uvirksomhed ved en klog Ubestemthed i Tractaten af 6te Julii, som tillige inddrømmede Grækenland er tilsyneladende Uafhængighed, og just ved denne Ubestemthed fik Engelland fri Haand til at bevogte den græske Marine. Med Cannings Død hensvandt den Aand som forstod at dirigere dette kunstige System. Opposttionen mod Rusland udtalte sig paa en djærv og uklog Maade efter Navarinoslaget, og vilde sandsynligen være kommet den gamle Ven i Constantinopel paa en kraftfulde Maade til Hielp, naar ikke Jrlands Tilstand havde blottet en meget nærmere Fare, hvorover man først maatte blive Herre, førend man kunde tænke paa en aabenbar Krig, med Rusland; det blev anseet for at være saameget mere nødvendigt at temporisere, som det endnu var uafgjort hvor og hvorvidt Engelland kunde finde Allierede. For i ikke at sætte Nabomagterne i Forlegenhed ved at drive for hurtig paa dem, og maaskee at bringe dem til at tage en Beslutning, som Engelland ei kunde ønske, maatte man endnu give sig Mine af at respectere Tractaten af 6te Julii, som lader sig udtyde paa saamange Maader, og derfor finde sig i mange Ting, som den kunde give Anledning til. Paa denne Maade synes det, man maa forklare sig St. Jameskabinettets Politik. Hvad Frankrig angaaer, saa maatte Regjeringen vel ogsaa føle nogle Bekymringer ved Ruslands Forstørrelse, men hverken en tilkommende græsk Marine eller en Sømagt paa det sorte Hav kunde skade Frankrigs Jnteresse, men meget mere give Leilighed til at regenerere den franske Marine og forskaffe den en større Sikkerhed ved et frit Valg af sine Allierede. Grækenlands Befrielse ansaae det for en Dæmning som kunde modsættes Ruslands altfor store Udvidelse. Expeditionen til Morea var en Forholdsregel, som den franske Regjering har fattet med et viist Overlæg, og beviser Frankrigs Selvstændighed saavel mod Rusland som mod Engelland. Frankrige har derved sikkret sig en fast Stilling i den nærværende europæiske Kamp, det har forskaffet sig Terain for siden at forskaffe sig Gehør, og uden dets Samtykke kan nu ingen ny Organisation af Orienten blive afgjort.